**ส่วนที่ 3**

**การรับรองความถูกต้องของข้อมูล**

1. **ในกรณีเป็นการเสนอขายตราสารแสดงสิทธิในหลักทรัพย์ต่างประเทศโดยผู้ออก**

**ตราสารเป็นสาขาของธนาคารพาณิชย์ต่างประเทศ**

ให้ผู้มีอำนาจลงนามผูกพันสาขาของธนาคารพาณิชย์ต่างประเทศดังกล่าว ลงลายมือชื่อในแบบแสดงรายการข้อมูลและร่างหนังสือชี้ชวน และมอบอำนาจให้บุคคลใดลงนามกำกับเอกสารในแบบแสดงรายการข้อมูลและร่างหนังสือชี้ชวนแทนด้วย

1. **ในกรณีเป็นการเสนอขายตราสารแสดงสิทธิในหลักทรัพย์ต่างประเทศโดยผู้ออก**

**ตราสารเป็นบุคคลอื่นนอกจาก 1.**

ให้กรรมการผู้มีอำนาจลงนามผูกพันบริษัทหรือผู้ที่ดำรงตำแหน่งบริหารสูงสุดที่ได้รับมอบอำนาจ ลงลายมือชื่อรับรองความถูกต้องครบถ้วนของแบบแสดงรายการข้อมูลและร่างหนังสือชี้ชวน พร้อมทั้งประทับตราบริษัท (ถ้ามี) และมอบอำนาจให้บุคคลใดลงนามกำกับเอกสารในแบบแสดงรายการข้อมูลและร่างหนังสือชี้ชวนแทนด้วย

ทั้งนี้ ให้ใช้ข้อความและรูปแบบ ดังนี้

“ข้าพเจ้าได้สอบทานข้อมูลในแบบแสดงรายการข้อมูลและร่างหนังสือชี้ชวนการเสนอขายตราสารแสดงสิทธิในหลักทรัพย์ต่างประเทศฉบับนี้แล้ว และด้วยความระมัดระวังในฐานะ กรรมการผู้มีอำนาจลงนามผูกพันบริษัทหรือผู้ที่ดำรงตำแหน่งบริหารสูงสุดที่ได้รับมอบอำนาจของผู้ออกตราสารแสดงสิทธิในหลักทรัพย์ต่างประเทศข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว ข้าพเจ้าได้มอบหมายให้ นายต่อตระกูล สัตยาประเสริฐ เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายต่อตระกูล สัตยาประเสริฐ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ\*

นายผยง ศรีวณิช กรรมการผู้มีอำนาจลงนาม

ชื่อ ตำแหน่ง ลายมือชื่อ\*

ผู้รับมอบอำนาจ นายต่อตระกูล สัตยาประเสริฐ ผู้อำนวยการฝ่ายอาวุโส

ทีม Markets Solutions and Innovation

\* หมายเหตุ หากในวันที่ยื่นแบบแสดงรายการข้อมูลและร่างหนังสือชี้ชวนต่อสำนักงาน มีเหตุจำเป็นที่ทำให้บุคคลใด ยังไม่สามารถลงลายมือชื่อในแบบแสดงรายการข้อมูลและร่างหนังสือชี้ชวนได้ เมื่อเหตุดังกล่าวหมดสิ้นแล้ว ผู้เสนอขายตราสารแสดงสิทธิในหลักทรัพย์ต่างประเทศต้องจัดให้บุคคลนั้นลงลายมือชื่อทันที เว้นแต่เหตุที่ทำให้บุคคลดังกล่าวไม่สามารถลงลายมือชื่อได้เกิดจากการที่บุคคลดังกล่าว อยู่ในภาวะไม่สามารถรู้ผิดชอบหรือไม่สามารถบังคับตนเองได้ เนื่องจากเจ็บป่วยทางร่างกายหรือทางจิต ผู้เสนอขายตราสารแสดงสิทธิในหลักทรัพย์ต่างประเทศไม่จำต้องจัดให้บุคคลดังกล่าวลงลายมือชื่อในแบบแสดงรายการข้อมูลและร่างหนังสือชี้ชวน หรือเป็นกรณีอื่นใดที่มีเหตุจำเป็นและสมควรโดยได้รับการผ่อนผันจากสำนักงาน